wannaphong/clean_thaiwikipedia huggingface dataset:
# หยาง จิ่งหฺวา
หยาง จิ่งหฺวา  (เกิด 12 ธันวาคม ค.ศ. 1977) เป็นนักแสดงภาพยนตร์ชาวจีน ซึ่งมีชื่อภาษาอังกฤษที่คนทั่วไปรู้จักคือ เชอร์รีล หยาง 

ผลงานด้านการแสดง
ภาพยนตร์
 ปี ชื่อภาพยนตร์ภาษาอังกฤษ ชื่อภาพยนตร์ภาษาจีน รับบท หมายเหตุ2002 L'elisir d'amore 愛情靈藥 Japanese woman Twenty Something Taipei 台北朝九晚五 Eva 2004 West Town Girls 終極西門 Gucci 2007 I Wish 奇妙的旅程 Qi Li 2008 1895 一八九五 Huang Xian Mei  2012 100% Kiss 一百分的吻 Xiao Hua  2013 Saving Mother Robot 瑪德2號 Fang Fang 2014 Live@Love 活路：妒忌私家偵探社 Du Ji Ling  2017 All Because of Love 痴情男子漢 Tan-meng นักแสดงรับเชิญ2017 True Love - Fake Tale   2018 In Love with a Monster   

ละครโทรทัศน์
 ปี ชื่อละครโทรทัศน์ภาษาอังกฤษ ชื่อละครโทรทัศน์ภาษาจีน รับบท ออกอากาศช่อง หมายเหตุ2001 Poor Prince 貧窮貴公子 You Mei  CTS 2002 - 音樂愛情故事：張清芳  azio Come to My House來我家吧 Xiao Mei  CTV รับเชิญ -聖夏0度C Hui Jun    -音樂愛情故事：劉若英  aizo  My Secret Garden我的秘密花園 Chen En En  CTV รับเชิญ2003 Happiness Equation 幸福方程式    Diary of Sex and the City熟女慾望日記 Ah Pan  CTV  心動列車─喔！對面的   My Secret Garden 2  我的秘密花園2 Chen En En  CTV  Snow Angel雪天使 Elaine Liang CTS -2004 Only You 我只在乎你 Wan Qiu  CTS  男丁格爾 Girl who committed suicide CTV  รับเชิญ2005 The Hospital 白色巨塔 Ma Yi Fen  CTV2006 Love Queen 戀愛女王 Zhang Jing Han  CTS  Angel Lover天使情人 Vivan STAR Chinese Channel 2007 Mask 面具 Su Mei Xin  FTV 2008 The Days When Morning Glory Bloomed 牽牛花開的日子 Rong Lian Lian  CTV  My Queen敗犬女王 Dan Wu Shuang  SETTV, TTV 2010 Fall in Love 爱上女主播 Xia Zhen Nan  TTV  Zhong Wu Yen鍾無艷 Zhong Wu Yen  SETTV 2011 Happy Michelin Kitchen 幸福三顆星 Xin Duo Duo  CTV 2012 Once Upon a Love原來愛.就是甜蜜 Tian Ru Mi  FTV, GTV 2013 Big Red Riding Hood 大紅帽與小野狼 Wu Zhang Mei  TTV  The Birth Of The Queen 女王的誕生 Tang Mei Bao  CTV 2014 Tie The Knot 媽咪的男朋友 Li Xiao Mei  SETTV  The End Of Love 愛情的盡頭  PTV 2015 A Touch of Green 一把青 Qin Qian Yi  PTS  2017 My Dear Boy 我的男孩 Mei Shuang  TTV Main Channel and GTV 

มิวสิกวิดีโอ
 ศิลปิน  ชื่อเพลง  หมายเหตุ Coco Lee  It's a Party   - Andy Lau  Les Miserables  - Andy Lau  Ice Rain  - Andy Lau  Stolen Memories  - Andy Lau  Boys and Girls  - Julia Peng  Memorable  - Wang Pei Rong  Let Go  - Jeff Chang  From The Beginning Until Now   - Elva Hsiao   Spread Your Wings and Fly  - Shunza  我心動了、 And The Music There…  - Jay Chou  Dad, I'm Back  - Ronald ChengKelly Chen  Milky Way  - Elva Hsiao  Both Lonely  - A-do  Almost  - Fish Leong  Looking For Someone  My Queen OST David Tao  Adoration  - David Tao  Your Song  - David Tao  Zero to Hero  - David Tao  RE:DT  - Huang Xiaoming MOOPA (Move Party)  - A-Lin We will be Better  -

ละครเวที
 "Shakespeare" โดย เอ็ดเวิร์ด หยาง
 "The Importance of Being Earnest โดย ออสการ์ ไวล์ด

รางวัลที่ได้รับ
 ปี  รางวัล  ประเภท  เรื่องที่เสนอชื่อ  ผลที่ได้รับ 2017  รางวัลโกลเดนเบลล์ ครั้งที่ 52  นักแสดงนำหญิงยอดเยี่ยมสาขาภาพยนตร์มินิซีรีส์หรือภาพยนตร์โทรทัศน์Rock Records in Love - New Everlasting Love
# กลุ่มชาติพันธุ์
กลุ่มชาติพันธุ์  หมายถึง กลุ่มคนที่มีอัตลักษณ์ทางประวัติศาสตร์ร่วมกัน ทำให้สมาชิกกลุ่มมีวัฒนธรรม ประเพณี บรรทัดฐาน ภาษา และความเชื่อในแนวเดียวกัน อัตลักษณ์เหล่านี้ถูกถ่ายทอดจากรุ่นสู่รุ่น บุคคลภายนอกอาจเข้าเป็นสมาชิกกลุ่มได้ด้วยการแต่งงานหรือวิธีการอื่น ๆ ตามที่สังคมนั้นกำหนด
# กบฏอำเภอหลู่
กบฏอำเภอหลู่ เกิดขึ้นใน ค.ศ. 209 ที่อำเภอหลู่ (六縣; ปัจจุบันอยู่ในลู่อาน มณฑลอานฮุย) หลังยุทธการที่ผาแดงในช่วงปลายราชวงศ์ฮั่นตะวันออกของจีน เฉิน หลาน (陳蘭) และเหมย์ เฉิง (梅成) สองอดีตผู้อยู่ภายใต้บังคับบัญชาของขุนศึกอ้วนสุด เป็นผู้เริ่มก่อการกบฏ ขุนศึก โจโฉ ผู้ควบคุมราชสำนักฮั่นส่วนกลาง ส่งทัพแบ่งเป็น 2 ทัพไปปราบกบฏ นั่นคือ อิกิ๋มและจงป้าเหมย์ เฉิง ส่วนเตียวเลี้ยว กับเตียวคับและหนิว ก้าย (牛蓋) ในฐานะรองแม่ทัพของเขา ไปโจมตีเฉิน หลาน

เมื่อกองทัพสองกลุ่มเข้าปะทะกัน เหมย์ เฉิงทำทียอมจำนนต่ออิกิ๋ม และนำคนของเขาไปร่วมกับเฉิน หลานที่เขาเทียนจู่หลังอิกิ๋มและจงป้าล่าถอย(陳蘭、梅成以氐六縣叛，太祖遣于禁、臧霸等討成，遼督張郃、牛蓋等討蘭。成偽降禁，禁還。成遂將其衆就蘭，轉入灊山。灊中有天柱山，高峻二十餘里，道險狹，步徑裁通，蘭等壁其上。遼欲進，諸將曰：「兵少道險，難用深入。」遼曰：「此所謂一與一，勇者得前耳。」遂進到山下安營，攻之，斬蘭、成首，盡虜其衆。太祖論諸將功，曰：「登天山，履峻險，以取蘭、成，盪寇功也。」增邑，假節。) สามก๊กจี่ เล่มที่ 17. อีกด้านหนึ่ง เตียวเลี้ยวกังวลว่าขุนศึก ซุนกวน คู่แข่งของโจโฉ จะส่งฮันต๋ง ขุนพลของเขา ไปกับกองทัพเพื่อช่วยเหลือเฉิน หลาน ฮันต๋งทำหน้าที่ป้องกันเมืองหวั่นเฉิง (皖城) ฐานที่มั่นสำคัญที่หลูเจียงจฺวิ้นในขณะนั้น ดังนั้น เตียวเลี้ยวส่งจงป้าไปโจมตีหวั่นเฉิง เพื่อให้แน่ใจว่าฮันต๋งจะไม่สามารถเคลื่อนพลไปเสริมกำลังกบฏได้ แต่ฮันต๋งป้องกันเมืองได้ดีและขับจงป้าได้สำเร็จ ภายหลังซุนกวนส่งกองทัพประมาณ 20,000 ถึง 30,000 นายไปช่วยเฉิน หลาน แต่จงป้าสามารถซุ่มโจมตีและขับไล่กองกำลังเสริมที่ซุนกวนส่งมาได้(權遣數萬人乘船屯舒口，分兵救蘭，聞霸軍在舒，遁還。) สามก๊กจี่ เล่มที่ 18. อย่างไรก็ตาม จงป้าไม่ได้หยุดเพียงแค่นั้น เขาไล่ตามในตอนกลางคืนและโจมตีในตอนเช้า ทหารของซุนกวนหลายนายไม่สามารถขึ้นเรือได้ และถูกบังคับให้ลงน้ำและจมน้ำเสียชีวิต เมื่อไม่มีการแทรกแซงจากซุนกวน เตียวเลี้ยวจึงปราบการกบฏของเฉิน หลานได้ และทั้งเขากับเหมย์ เฉิงก็ถูกสังหารChapter 58 of the Chronicle of Han [containing Part 8 of the reign of Emperor Xian] quoting San Guo Zhi and Zizhi Tongjian mention Chen Lan beheaded at the end
# เหตุเพลิงไหม้โรงงานเคเดอร์ พ.ศ. 2536
เหตุเพลิงไหม้โรงงานเคเดอร์ เกิดขึ้นเมื่อวันที่ 10 พฤษภาคม พ.ศ. 2536 เวลา 16.00 น. ที่ โรงงานของบริษัท เคเดอร์อินดัสเตรียล ไทยแลนด์ จำกัด ถนนพุทธมณฑล สาย 4 อำเภอสามพราน จังหวัดนครปฐม นับเป็นเหตุการณ์เพลิงไหม้โรงงานที่ร้ายแรงที่สุดครั้งหนึ่ง โดยมีผู้เสียชีวิตรวม 188 ราย และมีผู้บาดเจ็บอีก 469 คน โรงงานแห่งนี้เป็นของเครือเจริญโภคภัณฑ์ ผลิตสินค้าของเล่นสำหรับเด็กส่งออกไปยังต่างประเทศ อาทิ ตุ๊กตา

ก่อนหน้านี้ โรงงานของเล่นดังกล่าว เคยเกิดเพลิงไหม้อาคารแล้ว 3 ครั้ง ครั้งแรกเมื่อวันที่ 16 สิงหาคม 2532 เพลิงไหม้บริเวณชั้น 3 อาคารได้รับความเสียหายมาก สาเหตุเกิดจากอุปกรณ์ไฟฟ้าเสื่อมไฟฟ้าลัดวงจร ครั้งที่สองเมื่อวันที่ 2 พฤศจิกายน 2534 เพลิงไหม้ที่โรงเก็บตุ๊กตา และครั้งที่ 3 เมื่อวันที่ 13 กุมภาพันธ์ 2536 เกิดเพลิงไหม้อาคารหลังที่ 3 ชั้น 2 และชั้น 3 ทำให้สินค้าได้รับความเสียหาย13 ปี ชีวิตของ "ตุ๊กตา" โรงงานเคเดอร์ 

จากการสืบสวน พบว่าเพลิงไหม้ครั้งนี้เกิดจากการก่อสร้างที่ไม่ได้ตามมาตรฐานโรงงานอุตสาหกรรม และไม่มีการซักซ้อมการรับมือกับอัคคีภัยให้แก่พนักงานย้อนรอยโศกนาฏกรรม 18 ปี ไฟไหม้โรงงานตุ๊กตาเคเดอร์ ภายหลังเกิดเพลิงไหม้ ประมาณ 15 นาที โรงงานก็ได้ยุบตัวพังทลายลงมา นอกจากนี้ยังพบว่า โรงงานดังกล่าวไม่ได้สร้างบันไดหนีไฟ หรือสำรองเอาไว้  ประตูทางเข้า-ออกมีน้อย และคับแคบเกินกว่ากฎหมายกำหนด ไม่มีระบบการเตือนภัยที่สมบูรณ์และได้มาตรฐาน สาเหตุที่ทำให้เกิดการเสียชีวิตจำนวนมาก เนื่องจากพนักงานรักษาความปลอดภัยได้ปิดประตูโรงงาน เพราะกลัวคนงานจะขโมยทรัพย์สินในอาคาร เจ้าหน้าที่ระบุว่าสาเหตุของการเกิดเพลิงไหม้เกิดจากคนงานทิ้งก้นบุหรี่ไว้ แล้วเกิดการติดไฟกับผ้าในโรงงาน

สืบเนื่องจากเหตุการณ์นี้ รัฐบาลได้กำหนดให้วันที่ 10 พฤษภาคมของทุกปี เป็น วันความปลอดภัยในการทำงานแห่งชาติ เพื่อรำลึกถึงเหตุการณ์ดังกล่าว ตามมติคณะรัฐมนตรี เมื่อวันที่ 28 สิงหาคม พ.ศ. 2540หนังสือสำนักงานเลขาธิการคณะรัฐมนตรี ที่ นร 0205/12689 เรื่อง การกำหนดให้วันที่ 10 พฤษภาคม ของทุกปี เป็นวันความปลอดภัยในการทำงานแห่งชาติหนังสือกระทรวงแรงงานและสวัสดิการสังคม ที่ รส 0611/1455 เรื่อง การกำหนดให้วันที่ 10 พฤษภาคม ของทุกปี เป็นวันความปลอดภัยในการทำงานแห่งชาติ
# การ์มิช-พาร์เทินเคียร์เชิน
การ์มิช-พาร์เทินเคียร์เชิน (, ; บาวาเรีย: Garmasch-Partakurch) เป็นเมืองชนบททางใต้ของรัฐไบเอิร์น ประเทศเยอรมนี ติดกับพรมแดนประเทศออสเตรีย ถือเป็นแหล่งเล่นสกีที่มีชื่อเสียงแห่งหนึ่ง เมืองแห่งนี้เคยเป็นสถานที่จัดโอลิมปิกฤดูหนาว 1936 บริเวณใกล้เคียงยังเป็นที่ตั้งของซุกชปิทเซอ (2,962 เมตร) ภูเขาที่สูงที่สุดในเยอรมนี และยังเป็นบ้านเกิดของคีตกวีชื่อดังอย่างริชชาร์ท ชเตราส์ ซึ่งจะมีการจัดเทศกาลดนตรีริชชาร์ท-ชเตราส์ในเดือนมิถุนายนของทุกปี 

เมืองแห่งนี้เคยมีชื่อว่า พาร์ทานุม (Partanum) ในสมัยจักรวรรดิโรมัน ซึ่งตั้งอยู่บนเส้นทางค้าขายระหว่างนครเวนิสกับเอาคส์บวร์ค ก่อนที่ราว 800 ปีต่อมาจะถูกเรียกว่า แกร์มาเนสเกา (Germaneskau) ซึ่งแปลว่า "แขวงเยอรมัน"

การ์มิช-พาร์เทินเคียร์เชินเป็นที่ตั้งของแกรนด์โฮเทลโซนเนินบิชเชิล หนึ่งในที่ประทับของพระบาทสมเด็จพระวชิรเกล้าเจ้าอยู่หัวในประเทศเยอรมนี

ภูมิอากาศ
การ์มิช-พาร์เทินเคียร์เชิน ตั้งมีภูมิอากาศแบบอบอุ่นชื้นภาคพื้นสมุทร อากาศในบริเวณในฤดูหนาวนี้ค่อนข้างเย็นกว่าส่วนอื่นๆของรัฐบาวาเรีย

เมืองพี่น้อง
การ์มิช-พาร์เทินเคียร์เชินเป็นเมืองพี่น้องกับเมืองดังนี้:
 แอสเพน สหรัฐ
 ชามอนี-มง-บล็อง ประเทศฝรั่งเศส
 ลาห์ตี ประเทศฟินแลนด์
# เอ็สกิลส์ทือนา
เอ็สกิลส์ทือนา  เป็นนครและศูนย์กลางการปกครองของเทศบาลเอ็สกิลส์ทือนา เทศมณฑลเซอเดอร์มานลันด์ ประเทศสวีเดน นครเอ็สกิลส์ทือนามีประชากร 67,359 คน ในปี ค.ศ. 2015 และประชากรในเขตเทศบาล 100,092 คนในเทศบาลเอสสกิลสตูนา (2014) เอ็สกิลส์ทือนามีประชากรชาวสวีเดนเชื้อสายฟินแลนด์เป็นจำนวนมาก เมืองตั้งอยู่ริมแม่น้ำเอสสกิลสตูนา ที่เชื่อมต่อกับทะเลสาบเยลมาเรนและเมลาเรน
# พายุด็อมเร็ย
ด็อมเร็ย  เป็นชื่อพายุหมุนเขตร้อนในรายชื่อชุดที่ 1 ลำดับที่ 1 ของมหาสมุทรแปซิฟิกตะวันตกฝั่งเหนือ ส่งโดยประเทศกัมพูชา
 
พายุด็อมเร็ยนั้นอาจหมายถึง
พายุไต้ฝุ่นด็อมเร็ย (พ.ศ. 2543) (T0001,  01W,  อาซียัง) – ชื่อลำดับแรกที่ถูกใช้ในฤดูกาล และเป็นพายุที่รุนแรงที่สุดในฤดูกาล
พายุไต้ฝุ่นด็อมเร็ย (พ.ศ. 2548) (T0518,  17W,  ลาบูโย) – พายุหมุนเขตร้อนที่ทรงพลัง ส่งผลกระทบกับเกาะไหหลำในรอบ 30 ปี
พายุไต้ฝุ่นด็อมเร็ย (พ.ศ. 2555) (T1210,  11W) – พายุหมุนเขตร้อนที่ทรงพลัง ส่งผลกระทบต่อทางตอนเหนือของแม่น้ำแยงซี นับตั้งแต่ปี พ.ศ. 2492
พายุไต้ฝุ่นด็อมเร็ย (พ.ศ. 2560) (T1723,  28W,  รามิล) – พายุที่ส่งผลกระทบต่อประเทศเวียดนาม
# ฟุตบอลในประเทศฝรั่งเศส
ฟุตบอลเป็นกีฬาที่นิยมมากที่สุดในประเทศฝรั่งเศส ตามมาด้วยรักบียูเนียน ซึ่งสหพันธ์ฟุตบอลฝรั่งเศส (FFF, Fédération Française de Football) เป็นองค์กรปกครองระดับประเทศและเป็นผู้รับผิดชอบในการดูแลกีฬาฟุตบอลทุกประเภทภายในประเทศ ทั้งระดับอาชีพและสมัครเล่น สหพันธ์จัดรายการกุปเดอฟร็องส์และเป็นผู้รับผิดชอบในการแต่งตั้งผู้จัดการทีมชาติฟุตบอลชาย, หญิง และเยาวชนในประเทศฝรั่งเศส สหพันธ์ให้ความสำคัญกับลีกเอิงและลีกเดอต่อสันนิบาตฟุตบอลอาชีพ ซึ่งควบคุมดูแล, จัดระเบียบ และจัดการสองลีกสูงสุดของประเทศ สันนิบาตฟุตบอลอาชีพยังรับผิดชอบในการจัดรายการกุปเดอลาลีกซึ่งเป็นการแข่งขันถ้วยลีกของประเทศ สหพันธ์ฟุตบอลฝรั่งเศสยังกำกับดูแลลีกของจังหวัดโพ้นทะเลและดินแดนของฝรั่งเศสและเป็นเจ้าภาพสโมสรฟุตบอลอาแอ็ส มอนาโก ซึ่งเป็นสโมสรที่ตั้งอยู่ในรัฐอธิปไตยที่เป็นอิสระของประเทศโมนาโก ส่วนใน ค.ศ. 2006 สหพันธ์ฟุตบอลฝรั่งเศสออกใบอนุญาต 2,143,688 ใบ ร่วมกับผู้เล่นที่ลงทะเบียนแล้ว 1,850,836 ราย และสโมสรจดทะเบียน 18,194 ราย

สโมสรฟุตบอลแห่งแรกได้รับการเสนอสู่ประเทศฝรั่งเศสใน ค.ศ. 1863 ตามที่อธิบายไว้ในบทความในหนังสือพิมพ์โดยเดอะสกอตสแมน ซึ่งระบุว่า "สุภาพบุรุษชาวอังกฤษที่อาศัยอยู่ในกรุงปารีสได้จัดสโมสรฟุตบอลขึ้นเป็นจำนวนมาก... การแข่งขันฟุตบอลจัดขึ้นที่สวนสาธารณะบัวเดอบูลอญโดยได้รับอนุญาตจากหน่วยงานและทำให้ชาวฝรั่งเศสอัศจรรย์ใจ"The Scotsman newspaper, 22 December 1863, page 8 ฟุตบอลสมัยใหม่ได้รับการแนะนำในเก้าปีต่อมาเมื่อ ค.ศ. 1872 โดยลูกเรือชาวอังกฤษที่เล่นในเลออาฟวร์ใน ค.ศ. 1872
# ไรส์ (อัลบั้มแทยัง)
ไรส์ (, มักเขียน RISE) เป็นสตูดิโออัลบั้มชุดที่สองของนักร้องชาวเกาหลีใต้ แทยัง สมาชิกวงดนตรีเคป็อป บิกแบง ออกจำหน่ายในวันที่ 3 มิถุนายน ค.ศ. 2014 ต่อจากอัลบั้มแรก โซลาร์ (2010) ไรส์ กลายเป็นอัลบั้มเคป็อปอันดับที่สามที่เข้าชาร์ตบิลบอร์ด 200 นี้ได้ประจำปี ค.ศ. 2014 โดยเปิดตัวที่อันดับ 112 อัลบั้มยังขึ้นอันดับหนึ่งในชาร์ตบิลบอร์ดเวิลด์อัลบั้มชาร์ต และฮีตซีกเกอส์อัลบั้มชาร์ต ในเกาหลีใต้ อัลบั้มยังเปิดตัวที่อันดับที่หนึ่งบนแกออนอัลบั้มชาร์ตด้วย

 เบื้องหลังและการบันทึกเสียง 
"รินการีนกา" เป็นซิงเกิลแรกจากอัลบั้มนี้ โดยออกจำหน่ายล่วงหน้าก่อนออกจำหน่ายอัลบั้มเมื่อวันที่ 8 พฤศจิกายน ค.ศ. 2013 เพลงเป็นแนวฮิปฮอปและอีดีเอ็ม โดยขึ้นอันดับสูงสุดที่ 6 ในเกาหลีใต้ อย่างไรก็ตาม หลังจากอัลบั้มวางจำหน่ายในวันที่ 3 มิถุนายน 2014 ซิงเกิลต่าง ๆ ในอัลบั้มก็เน้นไปทางอาร์แอนด์บีมากขึ้น แทยังกล่าวว่า มีการเปลี่ยนแปลงแนวดนตรีในระหว่างการบันทึกเสียง เหตุเพราะต้นสังกัดของเขา วายจีเอนเตอร์เทนเมนต์ ไม่พอใจกับเพลงที่เขากำลังทำอยู่

แทยังทำงานร่วมกับชอยซ์เธอร์ทีเซเวนและเท็ดดี พัก ผู้ช่วยทำอัลบั้มของเขาก่อนหน้านี้ รวมถึงเดอะฟลิปโทนส์และเจฮาร์ต นอกจากนี้ยังมี บอยส์นอยซ์ โปรดิวเซอร์เพลงชาวเยอรมัน และ พีเจย์ นักดนตรีชาวเกาหลีใต้ เป็นผู้ผลิตซิงเกิลต่าง ๆ ในอัลบั้ม ไรส์ ด้วย โดยก่อนหน้านี้ทั้งสองคนเคยมีส่วนร่วมในอัลบั้มของวงบิกแบงมาก่อน เพื่อนร่วมวงอย่าง จี-ดรากอน ก็มีส่วนร่วมในอัลบั้มด้วยเช่นกัน อัลบั้มนี้ยังเป็นการร่วมมือกันครั้งแรกของแทยังและแอร์เพลย์, โช ซ็อง-ฮวัก, แฮปปีเปเรซ , บริตต์ เบอร์ตัน และผู้ผลิตและนักดนตรีอีกหลาย ๆ คน แม้ว่าแทร็กส่วนใหญ่จะเป็นแนวอาร์แอนด์บี แต่เพลง "บอดี เป็น "ดิสโก้คลาสสิก" กับ "อิเล็กทรอนิกส์ที่หนักและมีกลิ่นอายดิจิทัล" ในขณะที่เพลง "ดิสเอนต์อิต" ชวนให้นึกถึงป็อปบริติช, "เลตโก" แนวกอสเปล และ "อินโทร (ไรส์)" มีองค์ประกอบของทรอปิคอลรวมอยู่ด้วย

ชาร์ต
ประจำสัปดาห์
 ชาร์ต (2014) ประเทศ ตำแหน่งสูงสุด แกออนอัลบั้มชาร์ต  เกาหลีใต้ 1 บิลบอร์ด 200 สหรัฐ 112 เวิลด์อัลบั้ม (บิลบอร์ด)สหรัฐ 1 ฮีตซีกเกอส์อัลบั้ม (บิลบอร์ด) สหรัฐ 1 ออริคอน ญี่ปุ่น 2
# แมลาเริน
แมลาเริน  เดิมเรียกว่า ทะเลสาบแมลาร์ (Malar) ในภาษาอังกฤษ เป็นทะเลสาบน้ำจืดใหญ่เป็นอันดับ 3 ของประเทศสวีเดน (รองจากทะเลสาบแวเนินและเว็ตเติน) มีพื้นที่ 1,140 ตารางกิโลเมตร มีจุดลึกสุดที่ 64 เมตร ทะเลสาบแมลาเรินมีความกว้างจากทิศตะวันออกมายังตะวันตก 120 กิโลเมตร ทะเลสาบไหลจากทิศใต้-ตะวันตก ไปยังทิศเหนือ-ตะวันออก สู่ทะเลบอลติกผ่านทางน้ำธรรมชาติบริเวณนอร์ชเตริมและเซอเดอชเตริม และไหลผ่านแถวเกาะสตัดส์ฮ็อลเมิน และไหลผ่านคลองขุดเซอเดอเท็ลเยและทางน้ำฮัมมาร์บีเลเดิน อ่าวทางทิศตะวันออกสุดของแมลาเรินอยู่ตอนกลางของสต็อกโฮล์ม เรียกว่า อ่าวริดดาร์ฟิแยร์เดิน ทะเลสาบตั้งอยู่ในภูมิภาคสเวียยาลันด์ และรายล้อมด้วยจังหวัดอุปลันด์, เซอเดอร์มันลันด์, แนร์เกอ และเว็สต์มันลันด์ เกาะที่ใหญ่ที่สุดในทะเลสาบแมลาเรินคือ เกาะเซลาเอิน พื้นที่ 91 ตารางกิโลเมตร และเกาะแฟริงเซอ พื้นที่ 79 ตารางกิโลเมตร
# พายุไห่ขุย
ไห่ขุย  เป็นชื่อพายุหมุนเขตร้อนในรายชื่อชุดที่ 1 ลำดับที่ 2 ของมหาสมุทรแปซิฟิกตะวันตกฝั่งเหนือ ส่งโดยประเทศจีน ชื่อพายุในลำดับนี้แต่แรกเริ่มเคยใช้ชื่อ หลงหวาง  มาก่อน แต่ถูกถอนออกไปในฤดูกาล 2548
 
พายุหลงหวางนั้นอาจหมายถึง
พายุโซนร้อนหลงหวาง (พ.ศ. 2543) (T0002,  02W,  บีริง)
พายุไต้ฝุ่นหลงหวาง (พ.ศ. 2548) (T0519,  19W,  มาริง) – พายุไต้ฝุ่นระดับ 4 ที่สร้างความเสียหายในประเทศไต้หวันและจีน

ส่วนพายุไห่ขุยนั้นอาจหมายถึง
พายุไต้ฝุ่นไห่ขุย (พ.ศ. 2555) (T1211,  12W) – พายุหมุนเขตร้อนที่กระตุ้นมรสุมตะวันตกเฉียงใต้ ก่อให้เกิดฝนตกหนักในประเทศฟิลิปปินส์
พายุโซนร้อนไห่ขุย (พ.ศ. 2560) (T1724,  30W,  ซาโลเม)
# โชนเกา
โชนเกา  เป็นเมืองชนบทในรัฐบาวาเรีย ประเทศเยอรมนี เมืองนี้ตั้งอยู่บนแม่น้ำเล็ช ระหว่างเมืองลันทซ์แบร์คอัมเล็ชกับเมืองฟึสเซิน
# โอเบอร์อัมเมอร์เกา
โอเบอร์อัมเมอร์เกา  เป็นเทศบาลในอำเภอการ์มิช-พาร์เทินเคียร์เชินของรัฐบาวาเรีย ประเทศเยอรมนี โอเบอร์อัมเมอร์เกาเป็นเมืองขนาดเล็กบริเวณพรมแดนติดกับประเทศออสเตรีย ของขึ้นชื่อของที่นี่คืองานแกะสลักไม้ เมืองนี้ยังเป็นที่ตั้งของโรงเรียนเนโทซึ่งเป็นสถาบันการศึกษาทางทหารขององค์การสนธิสัญญาแอตแลนติกเหนือ และยังเคยเป็นที่ตั้งของค่ายทหารและโรงเรียนทหารสหรัฐ ซึ่งจัดตั้งขึ้นหลังสงครามโลกครั้งที่สอง

การแสดงประจำปีของเมืองแห่งนี้ก็มีชื่อเสียงไปทั่วยุโรป ทุก ๆ ปีชาวเมืองกว่า 2,000 คนจะร่วมกันแสดงฉากพระทรมานของพระเยซู นับเป็นการแสดงฉากพระทรมานที่มีผู้เข้าร่วมแสดงมากที่สุดในโลก การแสดงนี้ทำติดต่อกันมาแล้วมากกว่า 380 ปี ดึงดูดผู้คนเรือนหมื่นมาชมการแสดงยังเมืองเล็กๆแห่งนี้ในทุกปี
# การล้อมปราสาทโอดะวาระ
การล้อมปราสาทโอดะวาระ เป็นการรวมญี่ปุ่นให้เป็นปึกแผ่นของโทโยโตมิ ฮิเดโยชิ

 สาเหตุของสงคราม 
เมื่อฮิเดโยชิขยายอำนาจไปจนสุดทางตะวันตกของญี่ปุ่นแล้ว ก็เหลือไดเมียวที่ทรงอำนาจเพียงตระกูลเดียวหลงเหลืออยู่ นั่นคือตระกูลโฮโจในภูมิภาคคันโตทางตะวันออก แต่ทว่าตระกูลโฮโจนั้น เป็นพันธมิตรกับโทกุงาวะ อิเอยาซุ แม้จะเป็นเช่นนั้น แต่คัมปะกุฮิเดโยชิก็ยังคงยืนกรานที่จะขอความช่วยเหลือจากอิเอยาซุในการปราบปรามตระกูลโฮโจ ใน ค.ศ. 1590 คัมปะกุฮิเดโยชิได้ส่งทัพไปทางตะวันออกนำโดยอิเอยาซุเข้าปราบปรามตระกูลโฮโจ ท่ามกลางความหวาดระแวงซึ่งกันและกัน

 การโจมตีปราสาทโอชิด้วยน้ำของอิชิดะ มิสึนะริ 
ทางทัพหน้าที่นำโดยอิชิดะ มิสึนะริกำลังเข้าโจมตีปราสาทโอชิที่นำทัพโดยนาริตะ นากาจิกะ และ คาอิฮิเมะ ซึ่งทั้งสองแม่ทัพโฮโจนั้นป้องกันปราสาทอย่างสุดความสามารถ อิชิดะ มิสึนะริจึงใช้แผนด้วยการพังเขื่อน ทำให้น้ำไหลทะลักเข้าท่วมปราสาท ทำให้ทหารโฮโจนั้นยากที่จะป้องกัน และทำให้กองทัพตระกูลโทโยโตมิสามารถหักตีเอาปราสาทโอดะวาระและปราสาทโอชิได้ ในที่สุด ผู้นำตระกูลโฮโจซึ่งก็คือ โฮโจ อุจิมาซะ ทำการเซ็บปุกุสิ้นชีพ
# เหตุโจมตีการสวนสนามทางทหารที่แอฮ์วอซ พ.ศ. 2561
เมื่อวันที่ 22 กันยายน พ.ศ. 2561 เกิดเหตุการโจมตีการสวนสนามของทหาร จัดที่เมืองแอฮ์วอซตั้งอยู่ที่ทางทิศตะวันตกเฉียงใต้ของประเทศอิหร่าน เป็นการเคลื่อนไหวของกลุ่มปฏิรูปชาวเปอร์เซียนสำหรับปลดปล่อยประจำเมืองแอฮ์วอซ และรัฐอิสลามอิรักและลิแวนต์ ได้อ้างว่าเป็นผู้ร่วมกันก่อเหตุโจมตีนี้ขึ้นมา ซึ่งการโจมตีครั้งนี้ถือว่าเป็นการก่อการร้ายที่มีจำนวนผู้เสียชีวิตมากที่สุดในประเทศอิหร่าน นับแต่การระเบิดพลีชีพในชอแบฮอร์ในเดือนธันวาคม พ.ศ. 2553

 นาทีโจมตี 
การเดินสวนสนามที่เป็นวัฒนธรรมที่สืบทอดกันมาหลายยุค โดยมีชื่อเรียกทั่วไปว่า "สัปดาห์แห่งกองทัพอันศักดิ์สิทธิ์" โดยเริ่มขึ้นในช่วงสงครามอิรัก-อิหร่าน ในปี พ.ศ. 2523 รวมถึงมีกองกำลังปฏิวัติอย่างเคริก์. เยรูซาเล็ม และบอเลวาร์ด ในเมืองแอฮ์วอซเข้าร่วมด้วย

เมื่อวันที่ 22 กันยายน พ.ศ. 2561 เวลา 9.00 นาฬิกา ตามเวลาท้องถิ่น มือปืนสังหารสี่คนได้ปลอมตัวสวมเครื่องแบบทหารของกองกำลังปฏิวัติอิสลามและบาสิจิ (อาสาสมัคร) ต่อมา มือปืนสังหารก็กราดยิงผู้ที่เข้าชม และประชาชนอยู่ในละแวกสวนสาธารณะ ซึ่งรวมเวลาก่อเหตุแล้วประมาณสิบนาที

 ผลสืบเนื่อง 
ผู้นำสูงสุดอิหร่าน อะลี คอเมเนอี ได้เขียนกล่าวกับเหตุการณ์ในเว็บไซต์ของเขาว่า: "เหตุการณ์ในครั้งนี้ถือเป็นแผนของประเทศสหรัฐอเมริกาที่กำลังเชิดหุ่นภูมิภาคแถวนั้น ให้ทลายความมั่นคงของประเทศที่คุณอาศัยหลับนอน" เขาได้สั่งการให้กองกำลังตามคนกระทำมารับผิดชอบตามความยุติธรรม กระทรวงต่างประเทศอิหร่านได้ขอร้องรัฐบาลเนเธอร์แลนด์, สหราชอาณาจักร และเดนมาร์ก ประณามต่อการโจมตีครั้งนี่และขอให้ส่งตังผู้ร้ายที่มีส่วนเกี่ยวข้องมาดำเนินคดีทีประเทศอย่างเร่งด่วน เมื่อวันที่ 23 กันยายน กระทรวงต่างประเทศได้ร่วมหารือกับคนของสหรัฐอาหรับอามิเรตต์ในเรื่องนี้

เจ้าชายไซรัส เรซา ปาห์ลาวี อดีตมกุฎราชกุมารแห่งอิหร่าน ได้แสดงความเสียใจต่อผู้เสียชีวิตในการโจมตีครั้งนี้
# ดาราจักรชนิดลูกสะบ้า
ดาราจักรชนิดลูกสะบ้า  เป็นประเภทของดาราจักรกลางระหว่างดาราจักรชนิดรีและดาราจักรชนิดก้นหอยในรูปแบบการจัดประเภทของดาราจักร มีแผ่นขนาดใหญ่อยู่ตรงกลาง แต่ไม่มีแขนเป็นรูปร่างคล้ายดาราจักรชนิดก้นหอย ดาราจักรชนิดลูกสะบ้าเป็นดาราจักรชนิดแผ่น ที่มีการสูญเสียหรือสูญเสียมวลสารระหว่างดาวฤกษ์และมีการก่อตัวของดาวฤกษ์น้อยมาก อย่างไรก็ตามก็ยังมีฝุ่นเป็นจำนวนมากในแผ่นของดาราจักรชนิดนี้
 ตัวอย่าง 
ดาราจักรกงเกวียน, ดาราจักรชนิดลูกสะบ้าที่ห่างจากกลุ่มดาวช่างแกะสลักประมาณ 500 ปีแสง
NGC 2787
 อ้างอิง
# วิทยาธร
วิทยาธร  หรือ พิทยาธร เป็นอมนุษย์พวกหนึ่งตามคติศาสนาแบบอินเดีย มีฐานะตํ่ากว่าเทวดา มีฤทธิ์เหาะได้ ชาวฮินดูเชื่อว่าเป็นมนุษย์ครึ่งเทพ ทำหน้าที่รับใช้พระศิวะที่ภูเขาหิมาลัย
# พายุคีโรกี
คีโรกี  เป็นชื่อพายุหมุนเขตร้อนในรายชื่อชุดที่ 1 ลำดับที่ 3 ของมหาสมุทรแปซิฟิกตะวันตกฝั่งเหนือ ส่งโดยประเทศเกาหลีเหนือ
 
พายุคีโรกีนั้นอาจหมายถึง
พายุไต้ฝุ่นคีโรกี (พ.ศ. 2543) (T0003,  05W,  ดีตัง) – พายุที่เคลื่อนผ่านเข้าใกล้ประเทศญี่ปุ่นขณะมีกำลังอ่อน
พายุไต้ฝุ่นคีโรกี (พ.ศ. 2548) (T0520,  21W,  นันโด) – พายุที่ไม่พัดผ่านแผ่นดิน
พายุโซนร้อนกำลังแรงคีโรกี (พ.ศ. 2555) (T1212,  13W)
พายุโซนร้อนคีโรกี (พ.ศ. 2560) (T1725,  31W,  ตีโน)
# พายุบอละเวน
บอละเวน (ชื่อที่ราบสูงในประเทศลาว) เป็นชื่อพายุหมุนเขตร้อนในรายชื่อชุดที่ 1 ลำดับที่ 6 ของมหาสมุทรแปซิฟิกตะวันตกฝั่งเหนือ ส่งโดยประเทศลาว

พายุบอละเวนนั้นอาจหมายถึง
พายุโซนร้อนกำลังแรงบอละเวน (พ.ศ. 2543) (T0006,  11W,  ฮัวนิง) – พายุที่พัดผ่านหมู่เกาะรีวกีวและพัดขึ้นฝั่งทางตอนใต้ของประเทศญี่ปุ่น
พายุโซนร้อนกำลังแรงบอละเวน (พ.ศ. 2548) (T0523,  24W,  เปเปง) – พายุที่ส่งกระทบต่อประเทศฟิลิปปินส์ 
พายุไต้ฝุ่นบอละเวน (พ.ศ. 2555) (T1215,  16W,  จูเลียน) – พายุที่พัดเข้าประเทศเกาหลีเหนือและจังหวัดโอกินาวะของประเทศญี่ปุ่น
พายุโซนร้อนบอละเวน (พ.ศ. 2561) (T1801,  01W,  อากาโตน) – พายุที่ก่อตัวอยู่ในช่วงคาบเกี่ยวระหว่างสองฤดูกาล
# พายุยุนยาง
ยุนยาง (,) เป็นชื่อพายุหมุนเขตร้อนในรายชื่อชุดที่ 1 ลำดับที่ 4 ของมหาสมุทรแปซิฟิกตะวันตกฝั่งเหนือ ส่งโดยฮ่องกง ชื่อพายุในลำดับนี้แต่แรกเริ่มเคยใช้ชื่อ ไคตั๊ก (, ; ชื่อท่าอากาศยานเดิมของฮ่องกง) มาก่อน แต่ถูกถอนออกไปในฤดูกาล 2560
 
พายุไคตั๊กนั้นอาจหมายถึง
พายุไต้ฝุ่นไคตั๊ก (พ.ศ. 2543) (T0004,  06W,  เอเดง) – พายุที่พัดไปตามแนวชายฝั่งของประเทศไต้หวันและจีน
พายุไต้ฝุ่นไคตั๊ก (พ.ศ. 2548) (T0521,  22W) – พายุในปลายฤดูที่พัดขึ้นฝั่งประเทศเวียดนาม
พายุไต้ฝุ่นไคตั๊ก (พ.ศ. 2555) (T1213,  14W,  เฮเลน) – พายุที่พัดขึ้นฝั่งประเทศฟิลิปปินส์และจีน
พายุโซนร้อนไคตั๊ก (พ.ศ. 2560) (T1726,  32W,  อูร์ดูฮา) – พายุที่ส่งผลกระทบต่อประเทศฟิลิปปินส์

ส่วนชื่อยุนยางนั้น ในปัจจุบันยังไม่เคยถูกนำมาใช้เป็นชื่อพายุ
# พายุโคอินุ
โคอินุ  เป็นชื่อพายุหมุนเขตร้อนในรายชื่อชุดที่ 1 ลำดับที่ 5 ของมหาสมุทรแปซิฟิกตะวันตกฝั่งเหนือ ส่งโดยประเทศญี่ปุ่น ชื่อพายุในลำดับนี้แต่แรกเริ่มเคยใช้ชื่อ เท็มบิง  มาก่อน แต่ถูกถอนออกไปในฤดูกาล 2560

พายุเท็มบิงนั้นอาจหมายถึง
พายุโซนร้อนเท็มบิง (พ.ศ. 2543) (T0005,  09W)
พายุโซนร้อนเท็มบิง (พ.ศ. 2548) (T0522,  23W,  โอนโดย) – พายุที่ส่งกระทบต่อประเทศฟิลิปปินส์
พายุไต้ฝุ่นเท็มบิง (พ.ศ. 2555) (T1214,  15W,  อิกเม) 
พายุไต้ฝุ่นเท็มบิง (พ.ศ. 2560) (T1727,  33W,  วินตา) – พายุที่ส่งผลกระทบต่อประเทศฟิลิปปินส์และภูมิภาคอินโดจีน

ส่วนชื่อโคอินุนั้น ในปัจจุบันยังไม่เคยถูกนำมาใช้เป็นชื่อพายุ
# แอลฟาโกะ
แอลฟาโกะ  เป็นโปรแกรมคอมพิวเตอร์ที่เล่นเกมกระดานหมากล้อม ที่ได้รับการพัฒนาโดย กูเกิล ดีปไมด์ ของ แอลฟาเบต อิงก์ ในกรุงลอนดอน แอลฟาโกะมีรุ่นสืบทอดที่มีอานุภาพมากกว่าถึงสามรุ่น ได้แก่ แอลฟาโกะ มาสเตอร์, แอลฟาโกะ ซีโร และ แอลฟาซีโร

ในเดือนตุลาคม ค.ศ. 2015 แอลฟาโกะกลายเป็นโปรแกรมคอมพิวเตอร์โกะตัวแรกที่ชนะนักหมากล้อมอาชีพโดยไม่มีแต้มต่อบนกระดานขนาด 19 × 19 เต็มรูปแบบ ในเดือนมีนาคม ค.ศ. 2016 มันสามารถเป็นฝ่ายชนะอี เซ-ดล ในการแข่งขันห้าเกม ซึ่งเป็นครั้งแรกที่โปรแกรมคอมพิวเตอร์โกะสามารถเป็นฝ่ายชนะมืออาชีพระดับ 9 ดั้งโดยไม่มีแต้มต่อ แม้ว่าจะเป็นฝ่ายแพ้อี เซ-ดล ในเกมที่สี่ แต่อีก็ยอมแพ้ในเกมสุดท้าย ส่งผลให้แอลฟาโกะเป็นฝ่ายชนะด้วยผล 4 ต่อ 1 ในการยอมรับถึงชัยชนะ แอลฟาโกะได้รับรางวัล 9 ดั้งกิตติมศักดิ์จากสมาคมหมากล้อมแห่งประเทศเกาหลี รายการดังกล่าวและนัดท้าชิงกับอี เซ-ดล ได้รับการบันทึกไว้ในภาพยนตร์สารคดีที่มีชื่อเดียวกันว่า แอลฟาโกะ กำกับโดยเกร็ก โคหส์ ผลงานนี้ได้รับเลือกจากวารสารไซเอินซ์ในตำแหน่งรองชนะเลิศของความก้าวหน้าแห่งปี ในวันที่ 22 ธันวาคม ค.ศ. 2016

ที่การประชุมสุดยอดหมากล้อมแห่งอนาคต ค.ศ. 2017 แอลฟาโกะเป็นฝ่ายชนะเคอ เจี๋ย ซึ่งเป็นผู้เล่นอันดับ 1 ของโลกในเวลานั้น ในการแข่งขันสามเกม หลังจากนั้น แอลฟาโกะได้รับรางวัล 9 ดั้งระดับมืออาชีพจากสมาคมหมากล้อมแห่งประเทศจีน

แอลฟาโกะใช้ขั้นตอนวิธีคำนวณแบบการค้นหาต้นไม้มงเต การ์โล เพื่อหาตาเดินของมันโดยขึ้นอยู่กับความรู้ที่ได้ "เรียนรู้" ก่อนหน้านี้โดยการเรียนรู้ของเครื่อง โดยเฉพาะโครงข่ายประสาทเทียม (กระบวนการการเรียนรู้เชิงลึก) โดยการฝึกฝนที่ครอบคลุมแบบถ้วนทั่ว ทั้งจากการเล่นของมนุษย์และคอมพิวเตอร์  โครงข่ายประสาทได้รับการฝึกเพื่อคาดการณ์การเลือกเดินของตัวแอลฟาโกะเองและเป็นฝ่ายชนะเกม โครงข่ายประสาทนี้ช่วยเพิ่มพลังของการคำนวณแบบการค้นหาต้นไม้ ส่งผลให้มีการเลือกเดินมีคุณภาพสูงขึ้น และการเล่นด้วยตัวเองที่แข็งแกร่งขึ้นในการทำซ้ำครั้งต่อไป

หลังจากการแข่งขันระหว่างแอลฟาโกะกับเคอ เจี๋ย แอลฟาโกะได้อำลาวงการในขณะที่ดีปไมด์ดำเนินการวิจัยเอไอในด้านอื่น ๆ ต่อไป การเริ่มต้นจาก 'หน้าว่าง' ด้วยระยะเวลาการฝึกสั้น ๆ เท่านั้น ยังทำให้แอลฟาโกะ ซีโร ประสบความสำเร็จ 100–0 เกม จากการเป็นฝ่ายชนะชนะแชมป์อย่างแอลฟาโกะ ในขณะที่รุ่นสืบทอดอย่างแอลฟาซีโร ซึ่งทำการสอนด้วยตัวเอง ก็ยังได้รับการยอมรับในฐานะมืออันดับต้น ๆ ของโลก ทั้งในหมากล้อมและอาจรวมถึงในหมากรุกสากล

 ประวัติ 
หมากล้อมได้รับการพิจารณาว่ายากมากสำหรับคอมพิวเตอร์ที่จะเป็นฝ่ายชนะกว่าเกมอื่น ๆ เช่นหมากรุก เนื่องจากจำนวนการแตกกิ่งก้านที่มีขนาดใหญ่มากจึงทำให้ยากที่จะใช้วิธีการดั้งเดิมของเอไอ เช่น การตัดออกแบบแอลฟา–เบตา, การท่องต้นไม้ และการค้นหาวิทยาการศึกษาสำนึก

เกือบสองทศวรรษหลังจากที่ดีปบลูคอมพิวเตอร์ของไอบีเอ็มชนะแชมป์หมากรุกโลกอย่างแกรี คาสปารอฟ ในดีปบลูพบคาสปารอฟ โปรแกรมหมากล้อมที่แข็งแกร่งใช้เทคนิคปัญญาประดิษฐ์ถึงระดับ 5 ดั้งสมัครเล่นเท่านั้น และยังไม่สามารถเอาชนะผู้เล่นหมากล้อมระดับอาชีพได้โดยไม่มีแต้มต่อ ส่วนในปี ค.ศ. 2012 โปรแกรมซอฟต์แวร์เซน ได้ทำงานบนคอมพิวเตอร์สี่กลุ่ม และเป็นฝ่ายชนะมาซากิ ทาเกมิยะ (9 ดั้งอาชีพ) สองครั้งด้วยแต้มต่อห้าและสี่เม็ด ครั้นในปี ค.ศ. 2013 ซอฟต์แวร์เครซีสโตน เป็นฝ่ายชนะโยชิโอะ อิชิดะ (9 ดั้งอาชีพ) ด้วยแต้มต่อสี่เม็ด